Diari Oficial de la Generalitat Valenciana


Sumari del DOGV 6227, del 16-03-2010 (2010/2795)

RESOLUCIÓ de 4 de gener de 2010, del director general de Treball, Cooperativisme i Economia Social, per la qual es convoquen per a l'exercici 2010 les ajudes per a la realització d'accions de prevenció de riscos laborals, regulades per l'Ordre de 16 d'abril de 2008, i es publica la dotació econòmica que les finança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6227

Data del DOGV
:   16-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2795


Data del document
:   04-01-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de gener de 2010, del director general de Treball, Cooperativisme i Economia Social, per la qual es convoquen per a l'exercici 2010 les ajudes per a la realització d'accions de prevenció de riscos laborals, regulades per l'Ordre de 16 d'abril de 2008, i es publica la dotació econòmica que les finança. [2010/2795]  
L'Ordre de 16 d'abril de 2008, de la Conselleria d'Economia, Hisenda i Ocupació, establix les bases que regulen les ajudes per a la realització d'accions de prevenció de riscos laborals (DOCV núm. 5750, de 25 d'abril).  
En virtut de la delegació conferida en el punt primer de la base sisena de l'ordre mencionada, cal convocar les ajudes per a l'exercici 2010 i publicar la dotació econòmica que les finança, per a la qual cosa, resolc:  
Primer. Convocatòria  
Es convoquen per a l'exercici de 2010 les ajudes per a la realització d'accions de prevenció de riscos laborals, regulades en l'Ordre de 16 d'abril de 2008, de la Conselleria d'Economia, Hisenda i Ocupació, publicada en el Diari Oficial de la Comunitat Valenciana número 5750, de 25 d'abril de 2008.  
Segon. Termini de presentació de sol·licituds  
El termini de presentació de sol·licituds serà d'un mes a partir de l'endemà de la publicació de la present resolució en el Diari Oficial de la Comunitat Valenciana.  
Tercer. Dotació econòmica  
D'acord amb el que disposa la Llei 13/2009, de 29 de desembre, de Pressupostos de la Generalitat per a l'exercici 2010, la dotació de la línia per al present exercici és d'1.100.000 euros, a càrrec del programa pressupostari 315.10, Condicions de Treball, Cooperativisme i Economia Social, línia pressupostària T2440.000.  
D'este import s'han de minorar 398.598,58 euros per a atendre obligacions degudament adquirides en l'exercici de 2009, per la qual cosa resulta un crèdit per a despesa de 701.401,42 euros.  
Quart. Justificació de les ajudes  
El termini d'acreditació de l'acció subvencionada i la consegüent justificació de la despesa s'establix fins al 31 d'octubre del 2010, llevat que es determine un altre distint en les resolucions de concessió de les ajudes.  
Cinqué. Compatibilitat de les ajudes  
Al tractar-se d'ajudes destinades a la realització d'estudis i investigacions de caràcter tècnic, a l'elaboració de manuals i guies pràctiques d'avaluació i gestió de riscos laborals, o a l'edició de programes divulgatius, no complixen amb el requisit de l'avantatge econòmic ni amb el falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 87 del Tractat CE, i per tant no és obligatori notificar-les a la Comissió Europea.  
Contra la present resolució, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposa l'article 46 de la Llei 29/1998, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició en el terme d'un mes des de l'endemà de la publicació segons els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o qualsevol altre recurs que s'estime pertinent.   
València, 4 de gener de 2010.- El director general de Treball, Cooperativisme i Economia Social: Román Ceballos Sancho.